User:VOOZ NoviSad

Volonterska Omladinska OrganiZacija – VOOZ - osnovana je 27. oktobra 2007. godine u Novom Sadu kao omladinsko, nevladino i nepolitičko udruženje, a koje za cilj ima poboljšanje položaja mladih kroz rad sa mladim. Ideja o osnivanju Udruženja proistekla je iz uspešne saradnje osnivača tadašnje Unije novosadskih učeničkih parlamenata. Aktivisti VOOZ-a su mladi ljudi spremni da doprinesu bržem razvoju društva.

Vizija

Mladi su spremni da aktivno doprinose društvenoj zajednici. Društvo u kojem su mladi neophodni za napredak, prepoznati kao pokretači društvenih promena i ravnopravni učesnici društvenih radnji.

Misija

Zalažemo se za promociju volonterizma i omladinskog aktivizma. Kroz rad našeg Udruženja uključujemo mlade u aktivan život unutar zajednice i radimo na izgradnji civilnog društva.

Ciljevi naše organizacije su :

Unapređenje statusa mladih i uspostavljanje komunikacije među ljudima (pogotovo mladima koji dolaze iz različitih sredina ili pripadaju različitim zajednicama i kulturama) Širenje ideje pacifizma i tolerancije, principa ljudskih prava i demokratije, kao i podsticanje na humanitarno delovanje Promocije neformalnog obrazovanja i volonterizma Jačanje omladinskog aktivizma i parlamentarizma

Tokom ove četiri godine postojanja Volonterska Omladinska OrganiZacija pozitivno je uticala na mlade sa teritorije Grada Novog Sada, ali i sa različitih područja naše države. Projekte koje smo realizovali bili su edukativnog, humanitarnog i ekološkog karaktera, podsticali su volonterski rad i aktivno uključivali mlade u život njihove zajednice.

Tokom 2008. godine realizovali smo projekat pod nazivom “Početna stanica”, koji je podrazumevao omladinski edukativni kamp u trajanju od 15 dana, čiji su učesnici bili mladi iz različitih delova Srbije.

Krajem 2008. sproveli smo niz aktivnosti koje su za cilj imale promovisanje i širenje ideje volonterizma, a one su realizovane na teritoriji opštine Vršac.

U saradnji sa Centrom za omladinski i društveni razvoj „Res Polis” početkom 2009. godine realizovali smo projekat “Tri koraka napred” koji se sastojao iz tri modula koji su bili edukativnog karaktera. Učesnici projekta bili su mladi iz različitih delova Pokrajine Vojvodine.

Članovi našeg Udruženja su 2010.godine kroz projakat „Eko škola“ u pet različitih osnovnih škola na kreativan način podizali svest učenika trećeg razreda o značaju reciklaže.

Naša organizacija je tokom leta 2010. učestvovala u realizaciji ekološkog kampa „Budi OK za svoju sredinu“ koji je organizovan od strane Udruženja “Omladinski kišobran” iz Šapca.

U partnerstvu sa Centrom za omladinski rad tokom 2010. godine realizovali smo projekat „Mladi su zakon” čiji cilj je bio promocija Zakona o mladima.

Početak 2011. godine bio je humanitarnog karatkera. U martu mesecu, u saradnji sa novosadskim srednjoškolcima, humanitarnom žurkom prikupljeno je 100.000 dinara, koji su donirani Gimnaziji u Kraljevu, a nakon toga organizovan je turnir u malom fudbalu, a prikupljena sredstva donirana su Svratištu za decu u Novom Sadu.

Tokom leta 2011. godine kao parteneri Udruženju “Omladinski kišobran” iz Šapca, učestvovali smo u realizaciji volontersko – ekološkog kampa “Eko karavan”.

U avgustu 2011. Volonterska Omladinska Organizacija organizovala je javnu akciju na kojoj je putem intervjua vrišla istraživanje na temu šta je to sve potrebno mladima u našem Gradu.

2011. godinu završavamo realizacijom prve faze Programa za razvoj učeničkih parlamenata “Novosadska parlamentarizacija” i osnivanjem Centra za razvoj parlamentarizma koji će se baviti daljom realizacijom Programa.

Naš rad prepoznali su i finansirali Ministarstvo za sport i omladinu, Pokrajinski sekretarijat za obrazovanje, Pokrajinski sekretarijat za kulturu, Pokrajinski sekretarijat za zaštitu životne sredine, Gradska uprava za sport i omladinu Grada Novog Sada, Opština Vršac, Opstina Šabac, kao i mnoge nevladine organizacije u Srbiji.